શરૂઆતમાં એમ લાગે છે કે વરૂણ ધવન આ રોલ માટે પર્ફેક્ટ નથી પરંતુ ફિલ્મ પૂરી થતા જ તેની ગંભીરતા અને ડિરેક્ટર પ્રત્યે તેનું સમર્પણ સ્પષ્ટ જોઈ શકાય છે. તેણે પોતાના પાત્ર સાથે પૂરતો ન્યાય કર્યો છે. વરૂણ ધવનને ખ્યાલ છે કે તે તેના માટે કયો સબ્જેક્ટ સારો છે અને તે ડિરેક્ટરને પૂરો સપોર્ટ કરે છે. ન્યૂકમર બનિતા સંધૂ પાસે ફિલ્મમાં ખાસ કરવા જેવું કંઈ નહોતું. અકસ્માત બાદ તે પથારીમાં જ જોવા મળે છે. જોકે, જ્યારે જ્યારે તેને તક મળી ત્યારે તેણે સારું કામ કર્યું છે. બનિતાની માતાના રોલમાં વિદ્યા ઐય્યરે સારું કામ કર્યું છે.